Markus Allan

Markus Allan (oik. Allan Isberg, s. 3. kesäkuuta 1945 Helsinki) on suomalainen iskelmä- ja tangolaulaja, jonka ura alkoi 1960-luvulla. 

 Ura 
Markus Allan pääsi vuonna 1962 Kai Lindin tilalle Leo Lindblomin orkesteriin. Syksyllä 1963 Allan voitti laulukilpailun miesten sarjan ja levytti Toivo Kärjen johdolla ensilevynsä ”Liljankukka”, joka nousi kilpailemaan listasijoitusten kärkipaikoista. Kärjen kynästä on myös Allan Isbergille annettu taiteilijanimi Markus Allan. 1960-luvulla Allan levytti useita muitakin Kärjen tangoja uusina versioina sekä 4 originaalia.Kärki 2015, s. 532,544,570.607 1980-luvulla keikat vähenivät tanssijärjestäjien pelätessä romanien ja valtaväestön välisiä yhteenottoja. 1990-luvulla Allanin ura sai uuden käänteen ja hän nousi nuoremmankin yleisön tietoisuuteen laulamalla kappaleen ”Kauas pilvet karkaavat” Aki Kaurismäen samannimisessä elokuvassa. Hän on laulanut myös monilla Sodankylän elokuvajuhlilla. Allan on 2000-luvulla esittänyt suomalaista tangoa muun muassa Cannesissa ja Berliinissä sekä Avanti!-orkesterin solistina Lontoossa ja New Yorkissa. Hän palasi taas Toivo Kärjen sävellysten pariin, levytti kaikkiaan 12 originaalia lisää, nyt muitakin kuin tangoja.Kärki 2015, s. 877,912 

Vuonna 2013 Allan sai Tango Finlandia -palkinnon Tangomarkkinoilla. Vuonna 2016 hän sai Kullervo Linnan Säätiön palkinnon. Allanille on myönnetty myös valtion taiteilijaeläke.Syyssäveliä hiljaisuuden aikaan

Diskografia
 Poika varjoisalta kujalta (1974)
 Muistelen Olaa (1975)
 Niin herkässä on kyyneleet (1975)
 Italialaisia rakkauslauluja (1977)
 Markus Allanin parhaita (1978)
 Muistot kauneimmat jää (1990)
 Sokeripala (1995)
 Tangon kotimaa (1996)
 Kohtalon tuulet (1997)
 Sokeripala (1999)
 Yön yksinäiset hetket (2004)Kärki 2015, s. 912
 Suomalainen tangokokoelma 40v. taiteilijajuhlalevy (2004)
 Rio de la Plata- Levytyksiä 1974-2012 (2012)
 Tietäni kuljen - Viisi vuosikymmentä - Iskelmäkokoelma (2013)
 Buenos Aires Suite (2017)

 Yksityiselämä 
Allan on ollut yhdessä vaimonsa Sinikan kanssa vuodesta 1961, heillä on kolme lasta.

 Lähteet 

 Aiheesta muualla 
Ylen Elävä arkisto: Markus Allan tangon parissa

Luokka:Suomalaiset tangolaulajat
Luokka:Vuonna 1945 syntyneet
Luokka:Elävät henkilöt
Luokka:Suomen romanit